Tønsbergfjorden

Tønsbergfjorden er en fjord like sør for Tønsberg i Vestfold. Fjorden strekker seg i retning nord-syd. Den grenser i vest til Sandefjord og i øst til Færder med øyene Tjøme og Nøtterøy. Fjorden er ca. 25 km lang. Den er merket som seilingsled for kystfarten og har forbindelse til Oslofjorden gjennom Vrengensundet og Kanalen i Tønsberg. Innseilingen til Tønsbergfjorden markeres av Tønsberg tønne, sydligst og ytterst på Østerøya (Yxney) i Sandefjord kommune. Det ligger flere kjente øyer i Tønsbergfjorden, som Hui (Hudøy), Veierland og Håøya. Der fjorden deles i to av Veierland heter det Vestkjæla mot fastlandet i vest og Tjømekjæla mot øst.

Ytterst i fjorden ligger to større friområder for fritidsflåten, Stauper i Sandefjord kommune og Lindholmen i Færder.

Den del av Tønsbergfjorden som ligger vest for Nøtterøy kalles også for Vestfjorden.

 Se også 
400px|thumb|Små «vikingskip» ved Byfjorden i Tønsberg, den innerste delen av Tønsbergfjorden.

 Byfjorden i Tønsberg
 Vestfjorden ved Nøtterøy

 Eksterne lenker 


Kategori:Fjorder i Færder
Kategori:Fjorder i Sandefjord
Kategori:Fjorder i Tønsberg